Bajarê Trîerî yê Almanya de rayberîya grûba xoverdayîşê enternasyonalî de rojê aktîvîteyanê paştdayîşê Têgêrayîşê Azadîye yê Kurdî yenê viraştene.
Vizêr bi xeyma zanayîşî xeylî vilawekî ameyî vilakerdene û pêramotişê fotografan ame akerdene. Reyna sey sembolî ‘dêsê bêvengîye’ yo ke rayapêroyîya Almanî temsil keno ame ronayene û bado zî bi rayraşîyayîşêk ame rijnayene. Dimayê rayraşîyayîşî mîtîngêk ame viraştene. Qiseykerdişan de bale ancîyaye muhîmîya perspektîvanê Ocalanî ser. Bi nameyê grûba xoverdayîşê enternasyonalî Pablo Dîsco Şorişê Rojawanî vist vîrî û waşt ke her kes paştî bido nê şorişî. Rojê aktîvîteyanê paştdayîşê Têgêrayîşê Azadîye yê Kurdî ewro zî bi xeyma zanayîşî do dewam bikerê.
